Carleton Stevens Coon
Store norske leksikon,Samfunn,Samfunnsfag,Antropologi,Antropologer
Carleton Stevens Coon var en amerikansk antropolog. Han jobbet særlig med arkeologi, kulturhistorie og fysisk antropologi og skrev en rekke bøker om emner fra disse grenene av antropologien
Karriere Coon var professor ved Harvard University i periodene 1934 til 1941 og 1945 til 1948, og fra 1948 ved University of Pennsylvania. Han var dessuten offiser under andre verdenskrig.Han ledet en rekke ekspedisjoner og arkeologiske utgravninger, blant annet i Marokko, Albania, Etiopia, Jemen, Irak og Iran.I dag huskes Coon særlig for kontroversene som boka The Origin of Races (1962) ga opphav til. I denne boka argumenterte Coon for at menneskeraser hadde eksistert fra før moderne mennesker (Homo sapiens) ble til, noe de fleste biologer og antropologer var svært uenige i. De fleste av disse mente dessuten at selve rasebegrepet var foreldet og ikke i tråd med evolusjonsbiologiens moderne syntese. Med sin bruk av begrepet ble Coon anklaget for å bidra med støtte til raseskillepolitikken i de amerikanske sørstatene. Verker I 1939 utga Coon boka The Races of Europe. Senere skrev han blant annet Principles of Anthropology (1942, sammen med Eliot Dismore Chapple), The Story of Man (1954, revidert 1964), The Seven Caves: Archaeological Exploration in the Middle East (1957), Caravan: The Story of the Middle East (1958), The Origin of Races (1962), The Hunting Peoples (1971). Les mer i Store norske leksikon antropologi fysisk antropologi arkeologi kulturhistorie